section_heading: Borbeni put korpusa
paragraph_text: Do 2. srpnja 1943. godine, korpus je oslobodio sva mjesta u Požeškoj kotlini, osim Slavonske Požege i Pleternice. Poslije napada na Našice, 4. lipnja, glavnina korpusa se prebacila preko Krndije i Papuka na zapad i orijentirala djelovanje na komunikaciju Virovitica–Daruvar–Pakrac, dok je dio postrojbi srušio željezničku prugu Beograd–Zagreb. Do sredine lipnja, korpus je uništio ili oštetio oko 14 kilometara pruge, 500 vagona i veći broj lokomotiva.